"নির্বাচন মূলত শান্তিপূর্ণ। বড় কোনও অশান্তির ঘটনা ঘটেনি। অভিযোগ এলেই ব্যবস্থা নেওয়া হয়েছে। ভোটদান ঘিরে মানুষের উত্সাহ ছিল। ভোট পড়েছে ৮০ শতাংশ।" দিল্লিতে নির্বাচন সদনে আজকের ভোটগ্রহণ নিয়ে সাংবাদিক বৈঠকে এমনটাই বললেন উপ নির্বাচন কমিশনার। তবে বাস্তব কী সেই কথাই বলছে?
 ওয়েব ডেস্ক : "নির্বাচন মূলত শান্তিপূর্ণ। বড় কোনও অশান্তির ঘটনা ঘটেনি। অভিযোগ এলেই ব্যবস্থা নেওয়া হয়েছে। ভোটদান ঘিরে মানুষের উত্সাহ ছিল। ভোট পড়েছে ৮০ শতাংশ।" দিল্লিতে নির্বাচন সদনে আজকের ভোটগ্রহণ নিয়ে সাংবাদিক বৈঠকে এমনটাই বললেন উপ নির্বাচন কমিশনার। তবে বাস্তব কী সেই কথাই বলছে? ছবি ১- শালবনির ২৩০ নম্বর বুথে কেন্দ্রীয় বাহিনীর বিরুদ্ধে মহিলাদের উপর লাঠিচার্জের অভিযোগ উঠেছে। ঘটনার প্রতিবাদে স্থানীয়রা রাস্তা অবরোধ করেন এলাকায়।ছবি ২- উত্তপ্ত পরিস্থিতি হয় পিয়ালশোল গ্রামেও। সংঘর্ষের জেরে মাথা ফাটে একজনের, আহত হন বেশ কয়েকজন। ভোট বয়কট করে গ্রামবাসী।ছবি ৩- শালবনিতে শাসকদলের হাতে CPI(M) প্রার্থী আক্রান্ত হন বলে অভিযোগ।ছবি ৪- নয়াগ্রামের ৩ নম্বর বুথ পশ্চিম টোটাসাইয়ে পুলিসকে ঘিরে ধরে বিক্ষোভ দেখায় স্থানীয় মহিলারা। তাঁদের অভিযোগ, শাসকদল ভোট দিতে দেয়নি। বাড়িছাড়া করা, খুন, বিধবা ভাতা বন্ধ করে দেওয়ার হুমকি দেওয়া হয় তাঁদের।ছবি ৫- বাঁকুড়ার তালড্যাংরায়, পুরুলিয়ার রঘুনাথপুরের পাঁচুডাঙা স্কুলে, বলরামপুরে বুথের মধ্যে দেখা যায় রাজ্য পুলিসকে। অভিযোগ, কেন্দ্রীয় বাহিনীর নিরাপত্তা ছিল ঢিলেঢালা। বিকেল ৬টা পর্যন্ত সারাদিনে কমিশনে অভিযোগ জমা পড়েছে ৫৩৩টি। কমিশন জানিয়েছে, ৫১৩টি অভিযোগের মীমাংসা করা হয়েছে। কয়েকটি অভিযোগ গুরুতর, তারমধ্যে ৭টির ক্ষেত্রে ব্যবস্থা নেওয়া হয়েছে। পাশাপাশি রাজ্য মুখ্য নির্বাচনী অফিসারের কাছে অভিযোগ তলব করেছে নির্বাচন কমিশন। অভিযোগের প্রেক্ষিতে কী কী ব্যবস্থা তা জানতে চাওয়া হয়েছে।